મુંબઇ, 15 જુલાઇ: મિલ્ખા સિંહના જીવન પર આધારિત ફરહાન અખ્તર અભિનીત ફિલ્મ 'ભાગ મિલ્ખા ભાગ' બોક્સ ઓફિસ પર સારું પ્રદર્શન કરી રહી છે. સપ્તાહના અંતે ફિલ્મની કમાણી 30 કરોડ રૂપિયા સુધી પહોંચી જવાની આશા છે. બીજી તરફ સમીક્ષકો દ્વારા ફિલ્મ મિશ્ર પ્રતિક્રિયા મળી રહી છે. મલ્ટિમીડિયા કમ્બાઇન્સના રાજેશ થડાનીએ કહ્યું હતું કે 'ભાગ મિલ્ખા ભાગ' મલ્ટીપ્લેક્સમાં સારું પ્રદર્શન કરી રહી છે. શુક્રવારે અને શનિવારે ફિલ્મે 18 કરોડ રૂપિયાની કમાણી કરી હતી. અઠવાડિયાના અંતે તેને 30 કરોડની કમાણી કરે તેવી સંભાવના છે.